???? Hongbao Dimsum House~ rest area ทางด่วนประชาชื่น ฝั่งวิ่งไปทางแจ้งวัฒนะ ขับรถแวะเข้าไป ร้านอยู่ขวามือ ร้านติ่มซำคุณภาพ ที่ราคาค่อนข้างสูงหน่อย แต่สะดวกดี ไม่ต้องเข้าไปทานในเมือง ร้านไม่ใหญ่มาก และเมนูค่อนข้างน้อย จะเน้นพวกติ่มซำ และอาหารจานหลักไม่กี่อย่างค่ะ 

???? ติ่มซำก็จะเป็นเมนูดังๆ ของร้าน ที่พลาดไม่ได้เลย คือซาลาเปาไข่เค็มลาวา (100฿) เข้มข้น ไส้ไหลเยิ้ม ลูกไม่เล็กไม่ใหญ่จนเกินไป ส่วนเกี๊ยวกุ้งกรอบวาซาบิ ทอดมากรอบอร่อยดีแต่ น้ำจิ้มยังไม่ค่อยออกรสวาซาบิเท่าไหร่ เมนูอื่นๆ ติ่มซำ อย่าง ฮะเก๋าและขนมจีบกุ้งให้ลูกใหญ่ ใช้ของค่อนข้างดี แต่ราคาต่อเข่งค่อนข้างสูง น่าจะราคาเดียวกันกับที่ร้านในเมือง ส่วนโจ๊ก รสชาติดีแต่แพงไปนิด มาถ้วยเล็กๆ เอง~ 